Urbárska spoločnosť, pozemkové spoločenstvo Koromľa, 072 62 Koromľa

Č. p.: 14/2022 Koromľa 08. 02. 2022

 **Zásady**

**o nárokoch naturálnych a finančných pre spoluvlastníkov, funkcionárov a zamestnancov Urbárskej spoločnosti, Pozemkového spoločenstva**

**(ďalej len US PS) Koromľa**

Zásady boli vypracované na základe Zákona č.97/2013 Z.z. o pozemkových spoločenstvách, Zákonníka práce č. 311/2001 Z.z. a Občianskeho zákonníka č. 40/1964 v znení neskorších predpisov a Zmluvy o pozemkovom spoločenstve vlastníkov podielov spoločnej nehnuteľnosti v zmysle § 5 Zákona č. 97/2013 Z.z. o pozemkových spoločenstvách a Stanov US PS platných od 01.06.2019.

Nároky spoluvlastníkov:

Nároky spoluvlastníkov sú v zmysle § 137 Občianskeho zákonníka založené na výške podielu, ktorý vyjadruje mieru akou sa spoluvlastníci podieľajú na právach a povinnostiach k spoločnej veci t.j. výsledku hospodárenia v hospodárskom roku je rozobratý v Zmluve o PS PS Koromľa.

1. Nárok spoluvlastníkov na výsledku hospodárenia – zisku vo forme peňažnej sa vypočíta po ročnej uzávierke a vytvorení rezervného fondu na pestovnú činnosť pre budúci rok. Táto časť zisku sa rozdelí medzi spoluvlastníkov podľa výšky ich podielov.
2. Nárok spoluvlastníkov na formu naturálnu je založený na zvýhodnenej možnosti samovýroby palivového dreva zo zbytkov po ťažbe. / viď schválená Smernica na samovýrobu dreva v podmienkach US PS Koromľa dňa 01.06.2019/. Tento nárok je závislý od výšky ťažbovej činnosti a je podmienený súhlasom OLH.

 Nároky funkcionárov:

Odmeny funkcionárov t.j. členov výboru /v počte 5/ a dozornej rady /v počte 3/ US PS Koromľa sú ročné a sú diferencované podľa účasti na zasadnutiach výboru a aktivity členov.

Ročné čiastky / v čistom/ sú:

Členovia výboru 250,- eur. / za rok

Predseda US PS 500,- eur./ za rok

Predseda dozornej rady 250,- eur./za rok

Členovia dozornej rady 100,- eur./ za rok

Tieto odmeny budú upravované podľa dosiahnutého ekonomického výsledku v príslušnom roku.

 Odmeňovanie dodávateľov:

Všetky práce v ťažbovej i pestovnej činnosti budú vykonané dodávateľským spôsobom teda na základe živnostenského listu.

Odmeňovanie dodávateľských prác v ťažbovej a pestovnej činnosti sa vykonáva na základe dohody / s prihliadnutím na normatív prác a tarifu pre jednotlivé výkony/:

 Prerezávky a výrub krov 120 - 170,- eur. /ha

 Zalesňovanie, okopávanie, vyžínanie, ochrana proti zveri dohodou

 Ťažba dreva a približovanie, manipulácia (UKT,LKT) 11 - 14,- eur./m3

 Ťažba dreva a približovanie koňmi 20.- eur./m3

 Ťažba dreva a približovanie na OM, vyvážaciou súpravou

 z rozčleňovacích liniek 20.- eur/m3

 Cenu dohodou z uvedených rozpätí dojednáva predseda US PS podľa terénnych a svahových podmienok s dodržaním maximálnej efektivity nákladov. V ojedinelých prípadoch je možné cenu v ťažbe dreva navýšiť so súhlasom členov výboru.

V mimoriadnych prípadoch môžu byť na krátkodobé alebo jednorazové práce prijatí do zamestnania z radov spolupodielníkov dôchodcovia na dohodu o vykonaní práce alebo členovia organizácii pôsobiacich v obci.

 Odmeňovanie technicko-hospodárskych zamestnancov :

Základné mesačné mzdy THZ spoločnosti:

Predseda US PS Koromľa - 210,- eur. mesačne, hájnik - 115,- eur. mesačne. /Kumulovaná funkcia bola schválená na VZ 28.03.2015/

OLH - 0,60 eur. /ha Plocha lesných porastov podľa Programu starostlivosti o lesy je celkovo - 510,60 ha

Účtovníčka 102,- eur/mesačne

Administratívne práce ( príprava VZ, vyplácanie dividend, vedenie emailovej stránky [www.urbariatkoromla.sk](http://www.urbariatkoromla.sk), - 450,- eur. za rok.

Ostatné spoločné ustanovenia pre zamestnancov US PS :

* Príspevok na cestovné pre predsedu US PS, pri použití vlastného motorového vozidla a náhrada vypočítaná podľa všeobecne záväzných právnych predpisov – 600,- eur. /na rok
* Pri splnení hospodárskych úloh počas roka, dodržaní dobrej kvality prác a lesotechnických termínov, mimoriadnych jednorázových úloh, ktoré priaznivo ovplyvnili výsledok hospodárenia spoločnosti, mimoriadnej pracovnej aktivite a za zásluhy pri záchrane života ľudí, majetku spoločnosti alebo zabráneniu a odstraňovanie následkov živelných pohrôm, môže predseda spoločnosti navrhnúť mimoriadnu odmenu odsúhlasenú výborom US PS.

Záverečné ustanovenie :

1. Všetky príjmy podliehajú dani podľa Zákona daní z príjmov č. 595/2003 Z.z. v znení neskorších predpisov a odvodovým povinnosťam.
2. Na nepredvídané výdavky predsedu spoločnosti sa určuje paušál vo výške skutočných nákladov schválených výborom US PS.
3. Doplnky alebo zmeny týchto zásad podliehajú schváleniu výboru US PS Koromľa.

 Ing. Ján Pirč

 Predseda dozornej rady

 JUDr. Emil Nebesník

 predseda US PS Koromľa